Ekstra Bladet har tidligere skrevet om 31-årige Cutter, der har gjort det til sin levevej at sælge hash til rygelystne danskere - ved at sende de euforiserende klumper med posten.

LÆS OGSÅ: Han leverer hash direkte til døren

I aften viser Kanal 5 den nyeste episode af Krimi5, hvor kameraholdet følger postordre-pusheren når han er på arbejde.

– Hos mig får man et gram af det bedste hash i byen til 120 kroner, siger han.

At hash er ulovligt i Danmark tager han ikke så tungt, og derfor er Cutter ikke anonymiseret i optagelserne.

– Jeg er jo ikke idiot, jeg ved godt det er forbudt at sælge hash i Danmark. Men det er jeg ligeglad med, siger pusheren.

Sender hash med posten

'Det brune bud' skaffer sin hash på Christiania.

Igennnem sit lille postordrefirma tager han mod bestillinger og sender derefter hashklumper afsted med Post Danmark - helt uden problemer:

– De betragter jo bare mine pakker som alt andet post. Det er bare pakker der skal leveres, forklarer han.

SE OGSÅ: TV: Narkofamilie smider 2 kilo heroin ud ad vinduet

I aftenens program sætter Krimi5 også fokus på landets hashklubber, og taler blandt andet med Aarhus-pusheren Mads, der har fået lukket sin hashklub adskillige gange af politiet.

Men ligesom Cutter er han komplet ligeglad med loven. Mads flytter blot sin hash-forretning ind i nogle lokaler et par gader væk og åbner igen.

Den nye episode af Krimi5 bliver vist i aften (torsdag d. 5/4) klokken 22.00 på Kanal 5.